16.6.2023
MT
Il-Ġurnal Uffiċjali tal-Unjoni Ewropea
C 214/229 It-Tlieta 17 ta’ Jannar 2023
Emenda 9 Proposta għal direttiva Premessa 5 Test propost mill-Kummissjoni (5)
Sabiex jiġi żgurat il-funzjonament xieraq tas-suq intern, il-proporzjonalità u l-effettività tar-regoli potenzjali, ikun tajjeb li l-kamp ta' applikazzjoni tagħhom jiġi llimitat għal impriżi fir-riskju li jinstabu li ma jkollhomx sustanza minima u li jintużaw bl-objettiv ewlieni li jiksbu benefiċċju fuq it-taxxa.
Għalhekk, ikun importanti li jiġi stabbilit kriterju primarju (gateway), fil-forma ta' sett ta' tliet kundizzjonijiet kumulattivi u indikattivi, sabiex jiġi konkluż liema impriżi huma fir-riskju biżżejjed kif imsemmi qabel sabiex jiġġustifikaw li jkunu soġġetti għal rekwiżiti ta' rapportar.
L-ewwel kundizzjoni jenħtieġ li tippermetti l-identifikazzjoni ta' impriżi preżumibbilment involuti prinċipalment f'attivitajiet ekonomiċi ġeografika­ ment mobbli, peress li l-post fejn jitwettqu dawn l-attivitajiet normalment ikun aktar diffiċli sabiex jiġi identifikat.
Attivitajiet bħal dawn normalment iwasslu għal flussi importanti ta' introjtu passiv.
Għalhekk, l-impriżi, li l-introjtu tagħhom jikkonsisti fil-biċċa l-kbira fi flussi ta' introjtu passiv, jissodisfaw din il-kundizzjoni.
Jenħtieġ li jitqies ukoll li l-entitajiet li għandhom assi għall-użu privat, bħal proprjetà immobbli, jottijiet, ġettijiet, xogħlijiet tal-arti, jew ekwità biss, jista' ma jkollhomx introjtu għal perjodi ta' żmien itwal, iżda xorta waħda jippermettu benefiċċji sinifikanti tat-taxxa per­ mezz tas-sjieda ta' dawk l-assi.
Peress li sitwazzjonijiet purament domestiċi ma joħolqux riskju għall-funzjona­ ment tajjeb tas-suq intern u jkunu indirizzati bl-aħjar mod fil-livell domestiku, it-tieni kundizzjoni jenħtieġ li tiffoka fuq impriżi involuti f'attivitajiet transfruntiera.
Jenħtieġ li jiġi stabbilit l-involviment f'attivitajiet trans­ fruntiera fir-rigward, minn naħa waħda, tan-natura tat-tranżazzjonijiet tal-impriża, domestiċi jew barranin, u min-naħa l-oħra, tal-proprjetà tagħha, minħabba li l-entitajiet li għandhom biss assi privati, mhux kum­ merċjali, ma jistgħux jinvolvu ruħhom fi tranżazzjonijiet għal żmien konsiderevoli.
Barra minn hekk, it-tielet kundizzjoni jenħtieġ li tindika lil dawk l-impriżi li ma għandhom l-ebda riżorsi proprji jew riżorsi proprji mhux adegwati sabiex iwettqu attivitajiet ta' ġestjoni ewlenin.
F'dan ir-rigward, l-impriżi li ma għandhomx riżorsi proprji adegwati għandhom it-tendenza li jinvolvu lil fornituri terzi ta' amministrazzjoni, ta' ġestjoni, ta' servizzi ta' korrispondenza u ta' konformità legali jew li jidħlu fi ftehimiet rilevanti ma' intrapriżi assoċjati għall-provvista ta' dawn is-servizzi sabiex jistabbilixxu
Emenda (5)
Sabiex jiġi żgurat il-funzjonament xieraq tas-suq intern, il-proporzjonalità u l-effettività tar-regoli potenzjali, ikun tajjeb li l-kamp ta' applikazzjoni tagħhom jiġi llimitat għal impriżi fir-riskju li jinstabu li ma jkollhomx sustanza minima u li jintużaw prinċipalment biex jiksbu bene­ fiċċju fuq it-taxxa.
Għalhekk, ikun importanti li jiġi stabbilit kriterju primarju (gateway), fil-forma ta' sett ta' tliet kundizzjonijiet kumulattivi u indikattivi, sabiex jiġi konkluż liema impriżi huma fir-riskju biżżejjed kif imsemmi qabel sabiex jiġġustifikaw li jkunu soġġetti għal rekwiżiti ta' rapportar.
L-impriżi jenħtieġ li jwettqu t-test gateway waħedhom fil-forma ta' awtovalutaz­ zjoni.
L-ewwel kundizzjoni jenħtieġ li tippermetti l-identifikazzjoni ta' impriżi preżumibbilment involuti prinċipalment f'attivitajiet ekonomiċi ġeografikament mobbli, peress li l-post fejn jitwettqu dawn l-attivitajiet normalment ikun aktar diffiċli sabiex jiġi identifikat.
Attivitajiet bħal dawn normalment iwasslu għal flussi importanti ta' introjtu passiv.
Għalhekk, l-impriżi, li l-introjtu tagħhom jikkonsisti fil-biċċa l-kbira fi flussi ta' introjtu passiv, jissodisfaw din il-kundizzjoni.
Jenħtieġ li jitqies ukoll li l-entitajiet li għandhom assi għall-użu privat, bħal proprjetà immobbli, jottijiet, ġettijiet, arti jew ekwità biss, jista' ma jkollhomx introjtu għal perjodi ta' żmien itwal, iżda xorta waħda jippermettu benefiċċji sinifikanti tat-taxxa permezz tas-sjieda ta' dawk l-assi.
Peress li sitwazzjonijiet purament domestiċi ma joħolqux riskju għall-funzjonament tajjeb tas-suq intern u jkunu indirizzati bl-aħjar mod fil-livell domestiku, it-tieni kundizzjoni jenħtieġ li tiffoka fuq impriżi involuti f'attivitajiet transfruntiera.
Jenħtieġ li jiġi stabbilit l-in­ volviment f'attivitajiet transfruntiera fir-rigward, minn naħa waħda, tan-natura tat-tranżazzjonijiet tal-impriża, domestiċi jew barranin, u min-naħa l-oħra, tal-proprjetà tagħha, minħabba li l-entitajiet li għandhom biss assi għall-użu privat ma jistgħux jinvolvu ruħhom fi tranżazzjonijiet għal żmien konsiderevoli.
Barra minn hekk, it-tielet kundizzjoni jenħtieġ li tindika lil dawk l-impriżi li ma għandhom l-ebda riżorsi proprji jew riżorsi proprji mhux adegwati sabiex iwettqu attivitajiet ta' ġestjoni ewlenin.
F'dan ir-rigward, l-impriżi li ma għandhomx riżorsi proprji adegwati għandhom it-ten­ denza li jinvolvu lil fornituri terzi ta' amministrazzjoni, ta' ġestjoni, ta' servizzi ta' korrispondenza u ta' konformità legali jew li jidħlu fi ftehimiet rilevanti ma' intrapriżi